**Møde i Grøn Gruppe d.23/09/2015**

Tilstede: Bent, Herdis, Marianne, Louise, Annitta, Michella og Paulina.

Ordstyrer: Bent

Referent: Paulina

1. Gennemgang af referat fra tidligere møde.

Punkt 7. Opsætning af wire til vin langs husmure skal ikke være en opgave til arbejdsdagen, men derimod gøres på folks eget initiativ. Evt. opfordre folk til at gå sammen med naboen og gøre det til et fælles projekt.

Punkt 8. Der er for meget arbejde i at luge ”Mastiff-bedene” på arbejdsdagen. Der er ligeledes for meget arbejde i, ligenu, at plante, og senere pleje, roser i bedene. Vi taler om at lade dem, Mastiff-bedene, passe sig selv nu, og lade vinteren og frosten gøre sit – i denne omgang. Så kan vi tale om dem igen til foråret.

Referat godkendt.

1. Kompostbeholderne skal flyttes.

Stine og Kasper vil gerne flytte dem inden arbejdsdagen. Hvis dette ikke bliver gjort er det indsendt som punkt til arbejdsdagen.

1. Grønne Gavle.

Stine har forladt gruppen, så det er Trine og Paulina der er tilbage. Vi, Trine, Stine og Paulina, talt om en masse løsninger ift HVORDAN det grønne skal vokse op af gavlene og hvad de skal gro ”fra”, altså plantekasser eller andet, der skal stå på det lille stykke hvor der er stabiliseringsgrus. Der er mange overvejelser; økonomisk, æstetisk og byggeforsvarligt (ift evt stativer der skal hænge på gavlene som planterne kan vokse op af), og pt er projektet gået lidt i stå.

Vi taler på mødet om at ”Grønne Gavle” skal gøres til et projekt for hele Grøn Gruppe, så der kan arbejdes videre med henblik på at præsentere et forslag til afstemning på beboermødet til foråret.

1. Arbejdsdagen!

Oversigt over de opgaver der skal udføres på arbejdsdagen samt tovholder(e). Der sendes kopi af dette til Annitta.

Lugning af ukrudt i rosenbedene på Emblasgade. 2 pers pr. 2 bede. Tovholdere; Dorte + Andreas.

Lugning af ukrudt på Ragnhildgade (langs facaderne + ml. fliserne). 6 pers. Tovholder; Louise.

Lugning af ukrudt på Emblasgade (langs facaderne + ml. fliserne). 4 pers. Tovholder; Paulina.

Lugning af ukrudt ml. fliser og sten på stræderne + torvene, samt lugning i bedene på torvet og pallehaven. 12 pers. Tovholdere; Herdis og Marianne.

Lugning på skråningerne. 8 pers. Tovholder; Michella.

Kathrine fungerer som overordnet tovholder for grøn gruppe på arbejdsdagen.

Evt. Kompostbeholdere (flytning). 3 pers pr. kompostbeholder. Tovholdere; Stine og Kasper.

Evt. Plantning af nye træer. ?? stærke M/K. Tovholder; Bent (yderligere info under eventuelt!).

1. Marianne informerer om det gavlmaleri hun har ansøgt om via Nørrebro lokaludvalg, hvor hun desværre har fået afslag. Til gengæld er der nogen der gerne vil male. De vil dog selv bestemme hvad der skal males. I så fald skal det op på et beboermøde, hvis vi ønsker denne løsning.
2. Adoption af træer. Punktet er indleveret af Stine, der ikke deltager i mødet og derfor ikke kan uddybe. Punktet strøget.
3. Eventuelt.

Ninas far, der er gartner, kommer på lørdag og vil, sammen med Bent, gå en runde i Emblasgade og afmærke de døde træer. De skal udskiftes, hvilket kan blive gjort på arbejdsdagen.

Kathrine havde opfordret til at gå en tur i Emblasgade og se på det grønne (??). VI vurderede at det var for mørkt og at der var andre ting vi skulle tale om.

Marianne foreslår at der kan plantes rigtig vin på sydvendte facader. Lad det være en opfordring til naboer med sydvendte gavle.

Der vokser hjortetak op på skråningen og i haverne, og det spreder sig hurtigt. Det skal klippes ned.

Michella udtrykker frustration omkring manglende fremmøde til grøn gruppes møder. Vi har en lille diskussion om dette og ved det er et problem for andre grupper også. Det er de samme der dukker op. Folk melder sig ind i gruppen, men dukker ikke op til møderne. Skal vi stramme op omkring fremmøde og evt. hvordan?

Vi skal have et overblik over HVEM der er i gruppen og en tilbagemelding fra medlemmer om at der ER MED!

1. Datoer for nye møder:

19.11.2015. Evaluering af året!

25.01.2016. Møde forud for beboermødet i foråret.

Paulina har påtaget sig ansvar for at indkalde til næste møde og indsamle til dagsorden. Vi ses!